156 F. Z. ERMERINS 



solidae, organica forma plerumque adhuc praeditae; aliaeque evadunt e 

 corpore humoribus solutae. Itaque evehitur tum forma fluidi elastici et 

 vaporis, tum forma liquida, denique solida etiam substantia, quae ali- 

 quamdiu pars fuit corporum animautium. Et haec quidem repulsio ilia 

 niateriae est, cuius initio sermonis mentionem feci et cui opposita est eius 

 attractio, quae fiat necesse est, ut moles corporum dum adolescunt augeatur 

 et adultis conservetur , quam partim in pulmonibus , vel quaecumque alia 

 sunt organa respirationi dicata , fieri dixi , et de cuius ratione in partibus 

 praesertim huic rei destinatis iam paucis videndum est. 



Qui secum reputat quae de materiae ab organismo repulsione dixi et 

 simul tenet , quod statim a me est monitum , materiem in animantibus 

 non gigni, sed forinsecus invehi, sponte intelligit eas res, quae pro cibo 

 ac potu sumuntur, partim certe mutari debere in particulas illas longe inter 

 se diversas , e quibus animalium corpora sunt composita. Verum antequam 

 res eo devenit, cibus ille mutatus in sanguinem inferri debet, quippe e 

 quo liquore omnium organorum tandem instauratio fieri debet et qui, quod 

 magni in hac re momenti est, vasis contitietur undique clausis, sed quo- 

 rum extremi -fines adeo sunt tenues , ut non nisi armato oculo conspici 

 queant et qui per corpus eiusque partes paene omnes distribuuntur et 

 subtilissimo pariete limitantur. Iam vero, uti supra dixi viam rectam non 

 esse a vasis sanguiferis matris ad eadem in foetu organa, ita quoque non 

 est a ventriculo et intestinis ad vasa, quae sanguinem et lympham vehunt; 

 sed transitus novae materiae fieri debet per membranulas tenuissimas tum 

 tubi intestinalis , turn vasorum illorum. Unde duo eaque gravissima legi- 

 timo ratiocinio deduxeris, primum materies illas, quae in corpora animan- 

 tium invehuntur, baud raro magnas subire debere mutationes, turn 

 necessario requiri magnam particularum minutissimarum mobilitatem et 

 tenuitatem , ut in sanguinem trans vasculorum parietes transire valeant. 



Animantia diversissimas res appetunt, quibus vescuntur. Formam si 

 respicias , sunt maximam partem solida vel fluida. Quae solida ingeruntur 

 comminui debent et solvi succis, cum quibus in organis digestionis miscen- 

 tur, sive statim solvantur, sive chemicae mutationes provocentur, quae 

 corpora antea non solubilia ut solvi tandem possint efficiunt, quia cetero- 

 quin in vasorum genus utrumque ingeri non possunt. Ista comminutionc 



